උඩරට පුද ලබන පිටියේ බණ්ඩාර දෙවි මුල් යුගයේ වී ගොවිතැන, ගව පාලනයට අධිපති ලෙඩ රෝග දුරලන ලද දෙවියකු ලෙස ඉමහත් භක්තියට ලක් විය. පිටියේ දෙවිඳු වූයේ මියගිය දුටුගැමුණු රජුගේ පුනර් ජන්මයක් බව එක් ජනප්‍රවාදයකි. තවත් ජන කතාවක් අනුව ඉතා ධාර්මිකව අනුරාධපුර රජ කළ එළාර රජු අතින්ම කුමරු කළ වරදකට පියා අතින් මරා දැමුණු එළාර රජුගේ පුතා පිටියේ දෙවිඳු වූ බව තවත් ජනකතාවකි. තුන්වෙනි ජනකතාවක් අනුව දකුණු ඉන්දියාවේ සොලී රජෙකු විසින් පුතා කළ වරදකට පියා විසින් මැරවූ සොලී කුමරෙකු පිටියේ දෙවි ලෙස උපත ලබා ඇත. පියාගෙන් පලිගැනීමට යක්ෂයෙකුව උපන් පිටියේ බණ්ඩාර කුමරු යක්ෂ පිරිවර සමග ලංකාව මැද හුන්නස්ගිරිය අවටින් අහසින් යද්දී කඳු මුදුනේ හිස් පිට්ටනියක් දැක ඒවාට ඇලුම්කර එහි නැවතුණු බැවින් පිටියේ දෙවි ලෙස ප්‍රකට විය. පිටියේ දෙවිඳුගේ මුල්ම බල අඩවිය රට මැද හුන්නස්රි කඳු මුදුන හා ඒ අවට බිම් විය. ඒවන විට ලංකාවේ රට මැද දුම්බර අඩවිය නාථ දෙවිඳුන්ගේ බලයට යටත්ව තිබුණි. නාථ දෙවිඳුන් මුල් දේවාලය අවුරුදු දෙදහක් පමණ පැරණි පිලවල සියඹලා ගස අවට තිබී ඇත.
උඩරට පුද ලබන දෙවියන් කවුරුන්ද?
පිටියේ බණ්ඩාර